armvectores/hy_wikipedia_2023 huggingface dataset:
Ռուզաննա Լիսիցյան

Ռուզաննա Պավելի Լիսիցյան (մայիսի 9, 1945(1945-05-09), Մոսկվա, ԽՍՀՄ), հայ, խորհրդային և ռուսական երգչուհի (սոպրանո), երաժշտական մանկավարժ։ ՀԽՍՀ ժողովրդական արտիստուհի (1987), Ռուսաստանի վաստակավոր արտիստուհի (1997), պրոֆեսոր։


== Կենսագրություն ==
Ծնվել է Դագմարա (մեծանուն երգչուհի Զարուհի Դոլուխանյանի քրոջ) և Պավել Լիսիցյանների ընտանիքում։ Ավարտել է Մոսկվայի պետական կոնսերվատորիային կից Կենտրոնական երաժշտական դպրոցի տավիղի բաժինը։ 1965 թ. ավարտել է Մ. Իպոլիտով-Իվանովի անվան երաժշտական ուսումնարանի վոկալի բաժինը, 1969 թվականին` Գնեսինների անվան երաժշտական-մանկավարժական ինստիտուտը (Ն. Վերբովայի դասարանը)։
1965-1973 թվականներին երգել է հնագույն երաժշտության «Մադրիգալ» համույթում, այնուհետև երկար տարիներ քրոջ՝ Կարինե Լիսիցյանի հետ կատարել է կամերային ժանրի ստեղծագործություններ՝ լինելով Մոսկվայի պետական ակադեմիական ֆիլհարմոնիայի մենակատար։ Նրանց վոկալ երկյակը մեծ ճանաչում էր ձեռք բերել Խորհրդային Միությունում, հյուրախաղերով ելույթ է ունեցել աշխարհի շատ երկրներում։ Երկյակը տարբերվում էր երգացանկի մշտական համալրումով. 1990-ական թվականների սկզբում նրանց երգացանկում կար տարբեր դարաշրջանների, ոճերի և ժանրերի ավելի քան 500 ստեղծագործություն, որոնք կատարվում են բնօրինակի լեզվով։
1996-2002 թթ. Ռուզաննա Լիսիցյանը դասավանդել է Երգչախմբային արվեստի ակադեմիայում և Գնեսինների անվան պետական երաժշտական ուսումնարանում։ 2002 թվականից նա Ռուսաստանի Գնեսինների անվան երաժշտության ակադեմիայի մենակատարային ակադեմիական երգեցողության ամբիոնի դոցենտ է, հետագայում՝ պրոֆեսոր։ Նրա առավել հայտնի աշակերտներից են Մեծ թատրոնի մեներգչուհի Աննա Ագլատովան և Գելիկոն-Օպերայի մեներգչուհի Ելենա Միխայլենկոն։
Ռուզաննա Լիսիցյանը ռուսաստանյան մի շարք երաժշտական մրցույթների ժյուրիի անդամ է։ Քրոջ՝ Կարինեի և եղբոր՝ Ռուբենի հետ հիմնել է Պավել Լիսիցյանի անվան բարեգործական հիմնադրամ, որը կազմակերպում է բազմաթիվ համերգներ, վարպետության դասեր, ստեղծագործական սեմինարներ։


== Ծանոթագրություններ ==
(9302) 1985 TB3

(9302) 1985 TB3, աստերոիդ աստերոիդների հիմնական գոտում։ Հայտնաբերվել է 1985 թվականի հոկտեմբերի 12-ին Պաուլ Վիլդի կողմից Ցիմերվալդում։
Միջին հեռավորությունը Արեգակից կազմում է 2,196376 ա. մ., առավելագույնը մոտենում է 1,8655 ա. մ. հեռավորության վրա և հեռանում 2,5272 ա. մ.։ Արեգակի շուրջ մեկ ամբողջական պտույտ է կատարում 1188,94 երկրային օրվա ընթացքում, իր ուղեծրով շարժվելով միջինում 0,302792 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,87° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9302) 1985 TB3 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Cream (երգ)

«Cream», Փրինսի և The New Power Generation խմբի երգը։ Թողարկվել է որպես սինգլ 1991 թվականին։ Ներառվել է նույն թվականին ավելի ուշ թողարկված Diamonds and Pearls ալբոմում (եղել է այդ ալբոմի լիդ սինգլը)։
ԱՄՆ-ում երգը երկու շաբաթ զբաղեցրել է Billboard Hot 100 հիթ-շքերթի առաջին հորիզոնականը (1991 թվականի նոյեմբեր)։ Սինգլն այդ երկրում ստացել է ոսկե հավաստագիր։
Մեծ Բրիտանիայում այն ընդգրկվել է լավագույն քսան երգերի ցանկում՝ հասնելով 16-րդ հորիզոնականին։


== Ստեղծման պատմություն ==
Ըստ Փրինսի խոսքերի՝ նա այդ երգը գրել է հայելու առաջ կանգնած։


== Երգացանկ ==


== Հիթ-շքերթներ ==


== Ծանոթագրություններ ==
Կրակովի տնտեսագիտական համալսարան

Կրակովի Տնտեսագիտական համալսարան (ԿՏՀ - UEK), պետական բարձրագույն ուսումնական հաստատություն, մեծությամբ Կրակովում երրորդն է, Լեհաստանում երկրորդ ամենահին տնտեսագիտական ԲՈՒՀ-ն է և ամենամեծը՝ ուսանողների թվով։
Ուսումնական հաստատությունը հիմնադրվել է 1925 թվականի մայիսի 28-ին՝ Առևտրի բարձրագույն դպրոց անվանումով։ 1950 թվականին վերանվանվել է՝ Տնտեսագիտության բարձրագույն դպրոց, 1974 թվականին՝ Կրակովի Տնտեսագիտական ակադեմիա, իսկ 2007 թվականից՝ Կրակովի Տնտեսագիտական համալսարան։


== Արտաքին հղումներ ==
Կրակովի Տնտեսագիտական համալսարանի պաշտոնական էջը
Վոլոկա (այլ կիրառումներ)

Վոլոկա, կարող է վերաբերել՝

Վոլոկա - գյուղ, Ուկրաինայի Չեռնովցիի մարզի Գլիբոկայայի շրջանում
Վոլոկա - գյուղ, Ուկրաինայի Չեռնովցիի մարզի Վիժնիցայի շրջանում
Հեր (այլ կիրառումներ)

Հեր, կարող է վերաբերել՝

Հեր - գյուղ Արևմտյան Հայաստանում, Վանի վիլայեթի Մոկսի գավառում
Հեր - գյուղ Արևմտյան Հայաստանում, Բիթլիսի վիլայեթի Սղերդի գավառում
Հեր - գավառ Մեծ Հայքի Նոր Շիրական (Պարսկահայք) նահանգում, Կապուտան (Ուրմիա լիճ) լճից հյուսիս-արևմուտք
Ժողովածու (1797)

Ժողովածու (1797), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1797 թվի տակ։ Ձեռագիրը գրվել է 17-րդ դարում Հովհաննես երեց գրիչի կողմից։ Գրված է թղթի վրա, որը ունի 20×13 չափս։ Ձեռագիրը կազմված է 281 թերթից։ Գրված է միասյուն բոլորգրով։ Ունի կիսախորան, լուսանցազարդ մանրանկարներ։ Պահպանակը ունի 4 էջ, գրված է մագաղաթի վրա՝ բոլորագիծ երկաթագրով, խաղերով (Օրհնութիւն Երից մանկանց, 1217 թվականին գրիչ՝ Մարգարայ, ստացող՝ Տեր Գրիգոր)։ Կազմը` կաշեպատ տախտակ դրոշմազարդ, աստառը՝ կանաչ մետաքս։ Հիշատակարան գրչի՝ 236ա։


== Բովանդակություն ==
Կիւրղի Գիրք պարապմանց, Խօսք յԱստուածածին։
Թէոդ. Անկիւրացւոյ Ճառ ծննդեան։
Գր. Մագիստրոսի Առ Աբրեհիմ ամիրայի։


== Ծանոթագրություններ ==
Ժապավենագլոցման հաստոն

Ժապավենագլոցման հաստոն, գլոցմամբ ժապավենների մշակման մեքենաների համակարգ։ Ժապավենագլոցման հաստոնի հիմնական գիծը բաղկացած է աշխատանքային հանգույցներից, հաղորդակային էլեկտրաշարժիչից և փոխանցման մեխանիզմներից։ Ժապավենագլոցման հաստոնները լինում են՝ երկ–, քառա–, մինչև քսան գրտնակավոր և ավելի (գրտնակների հորիզոնական տեղակայմամբ)։ Ժապավենագլոցման արագությունը ավելի քան 30 մ/վրկ է։ Ժապավենագլոցման հաստոնի վրա կարելի է ստանալ 0,008–4 մմ հաստության ժապավեններ։
Պավել Կրամերի առանձնատուն

Պավել Կրամերի առանձնատուն (ռուս.՝ Особняк Павла Крамера), շենք Դոնի Ռոստովի Պուշկինի փողոցում (№ 114): Առանձնատունը 1910-ական թվականներին կառուցել է ռոստովցի բարերար Պ. Ի. Կրամերը։ 1997 թվականին առանձնատունն ընդգրկվել է տեղական նշանակության ճարտարապետության հուշարձանների ցանկում։ 2000-ական թվականներից առանձնատանը գործում է Ռոստովի հանրային ժողովի ռեստորանը։


== Պատմություն ==

Առանձնատունը, ենթադրաբար, կառուցվել է Պավել Կրամերի կողմից մոտ 1914 թվականին։ Առանձնատունը հարում էր Կրամերի եկամտաբեր տանը, որը կառուցվել էր 1900-ական թվականներին։ Պ. Ի. Կրամերը հայտնի էր որպես գեղանկարչության հավաքորդ։
Քաղաքացիական պատերազմի տարիներին Կրամերը մեկնել է Դոնի Ռոստովից։ Նկարների նրա հավաքածուն անցել է արվեստի մարզային թանգարանին։ Կրամերի առանձնատունն ազգայնացվեց։ 1920-ական թվականներին այն եղել է առողջապահության շրջանային բաժնի վարույթում։ Հայրենական մեծ պատերազմից հետո առանձնատանը տեղավորվել էր շրջկոմի բուժական հաստատությունը։
1982 թվականին առանձնատունը վերակառուցվել է։ Վերակառուցման նախագծի հեղինակներն էին ճարտարապետներ Ն. Ա. Սերգեևը և Վ. Ա. Կորոլյովը։ Վերակառուցումից հետո շենքը հանձնվեց գրողների և կոմպոզիտորների տանը։
1990-ական թվականներին առանձնատունը նոր վերանորոգման կարիք ունեցավ։ Առանձնատան պահպանման խնդիրը լուծելու համար նրա դահլիճները սկսեցին վարձակալությամբ հանձնել տարբեր միջոցառումներ անցկացնելու նպատակով։ Առանձնատան նկուղը վարձակալել էր մի ռեստորան։ 1990-ական թվականների կեսերին առաջարկ եղավ տանը բացել գրական թանգարան։ Սակայն 1999 թվականին առանձնատունը դարձավ Ռոստովի մարզի վարչակազմի սեփականությունը և կրկին վերակառուցվեց ճարտարապետ Գ. Շևչենկոյի նախագծով։ Այդ ժամանակ փոխարինվեցին պատուհանները, պատերի հատվածներ, տանիքը, միջհարկային ծածկերը։ Վերանորոգումից հետո շենքը հանձնվեց Ռոստովի հանրային ժողովին։ Առանձնատանը բացվեց «Սոբրանիե» («Ժողով») ռեստորանը։


== Ճարտարապետություն ==
Երկհարկանի առանձնատունը գտնվում է հողամասի խորքում, հատակագիծն ունի П-աձև կառուցվածք։ Ճակատը կառուցված է նեոդասականության ոճով։ Ճակատի կենտրոնը զարդարում է կամարաձև էրկերը։ Առանձնատան պատերը շարված են կոպտատաշ քարից։ Ճակատի ձևավորման մեջ օգտագործվել են քիվ, սվաղային գոտի, դրասանգ և զարդաճաղեր։ Առանձնատան կենտրոնական մասում սկզբնապես եղել են ընդունելության սրահներ և հյուրասենյակներ։ Կողքերում աշխատասենյակներ էին, բնակելի սենյակներ և տնտեսական շինություններ։
1982 թվականի վերակառուցման ընթացքում արևելյան թևի մոտ ավելացվեց միհարկանի կցակառույց։ Հողամասի արևմտյան մասում կառուցվել է զրուցարան-կիսառոտոնդ։ Շենքում հայտնվել է նոր ծեփակերտ առաստաղազարդ, իսկ երկրորդ հարկում տեղադրվել է հախճասալիկային բուխարի։


== Ծանոթագրություններ ==
Մոսոլի

Մոսոլի (ռուս.՝ Мосолы), գյուղ Ռուսաստանի Սմոլենսկի մարզի Ելնինսկի շրջանի կազմում։
Բնակչությունը 2007 թվականին գրանցված տվյալներով կազմում էր 2 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բարբարա Քլեմ

Բարբարա Քլեմ (գերմ.՝ Barbara Klemm,դեկտեմբերի 27, 1939(1939-12-27)[…], Մյունստեր, Պրուսիա), գերմանացի ֆոտոլրագրող։ Շուրջ 45 տարի աշխատել է Frankfurter Allgemeine Zeitungթերթում։ Լուսաբանել է գերմանական պատմության կարևորագույն իրադարձություններից շատերը, արժանացել է մրցանակների, այդ թվում՝ Արժանիքների շքանշանի, եղել Բեռլինի գեղարվեստի ակադեմիայի անդամ։ Բարբարա Քլեմը ներառվել է Լեյկա փառքի ծառուղում որպես «լրագրողական լուսանկարչության շարժիչ ուժ» և որպես «օրինակելի լուսանկարիչ»։


== Կենսագրություն ==
Բարբարա Քլեմը ծնվել է Մյունստերում, մեծացել է  Կարլսրուեում։ Հայրը՝ Ֆրից Քլեմը, եղել է նկարիչ և Կարլսրուե գեղարվեստի պետական ակադեմիայի պրոֆեսոր։

1959 թվականին տեղափոխվել է Ֆրանկֆուրտ և մինչև 2004 թվական աշխատել Frankfurter Allgemeine Zeitung-ում։ Որպես ֆոտոլրագրող լուսանկարել է իրադարձությունները, ներառյալ Ֆրանկֆուրտի 1969 թվականի ուսանողական խռովությունները, 1983 թվականին Հայնրիխ Բյոլի  միջուկային զենքի դեմ բողոքները, 1969 թվականին հեղափոխության տասներորդ տարեդարձի առթիվ Կուբայում տեղի ունեցած տոնակատարությունները, 1975 թվականի ապրիլի 25-ին Պորտուգալիայում կայացած առաջին ժողովրդավարական ընտրությունները և 1989 թվականին Բեռլինի պատի անկումը։
Լուսանկարել է բազմաթիվ հայտնի մարդկանց, այդ թվում` Միք Ջագերին, Թոմ Ուեյթսին, Կլաուդիո Աբադոյին, Սայմոն Ռեթլին, Դյորդ Լիգետիին, Էնդի Ուորհոլին և Ռայներ Վերներ Ֆասբինդերին։ Նրա հայտնի լուսանկարներից է 1979 թվականին արված նկարը, որտեղ խորհրդային առաջնորդ Լեոնիդ Բրեժնևը համբուրում է Արևելյան Գերմանիայի առաջնորդ Էրիխ Հոնեկերին։ Գործունեության ընթացքում հետևողականորեն օգտագործում է սև և սպիտակ անալոգային (ֆիլմ) լուսանկարչություն, որը բնորոշ է առանձին լուսանկարներին, այլ ոչ թե շարքի։


== Ցուցահադեսներ ==
Բարբարա Քլեմ։ Լուսանկարներ։ 1968 – 2013, Մարտին Գրոպիուս Բաու, Բեռլին, 2013-2014


== Կոչումներ, մրցանակներ ==
Բեռլինի գեղարվեստի ակադեմիայի անդամ, Դարմշտադտի կիրառական գիտությունների համալսարանի պատվավոր պրոֆեսոր։ 1989 թվականին արժանացել է Էրիխ Զալոմոնի անվան մրցանակի, 2010  թվականին՝ Արժանիքների շքանշանի և 2012 թվականին՝ Լեյկա փառքի ծառուղու մրցանակի։ 


== Ծանոթագրություններ ==


== Արտաքին հղումներ ==
The main works of Barbara Klemm
Նովակի (գյուղ, Լուբնիի շրջան)

Անվան այլ կիրառումների համար տե՛ս՝ ՆովակիՆովակի (ուկրաիներեն՝ Новаки), գյուղ Ուկրաինայի Պոլտավայի մարզի Լուբնիի շրջանում։
2001 թվականի տվյալներով Նովակի գյուղում բնակվում էր 1 068 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սաքաշեթի

Սաքաշեթի (վրաց.՝ საქაშეთი), գյուղ Վրաստանում։ Գտնվում է Շիդա Քարթլի մարզի Գորիի շրջանում։


== Դիրք ==
Գտնվում է ծովի մակարդակից 710 մետր բարձրության վրա։ Շրջկենտրոն Գորիից հեռու է 18 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 883 մարդ։


== Ծանոթագրություններ ==
Քեթվիլ

Քեթվիլ (ֆր.՝ Quetteville), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 375 մարդ, բնակչության խտությունը` 36.34 մարդ/կմ²։ Բնակավայրը զբաղեցնում է 10.32 կմ² տարածք։


== Աշխարհագրություն ==
Գտնվում է Փարիզ քաղաքից 160 կմ արևմուտք, Կան քաղաքից` 55 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 246 աշխատունակ (15-64 տարեկան)  բնակիչ, որոնցից ակտիվ էին 179-ը, իսկ ոչ ակտիվները` 67։ Ակտիվության ցուցանիշը կազմում է 72,8 %։ 179 աշխատունակ մարդկանցից աշխատել է 163 անձ (101 տղամարդ և 62 կին)։ Գործազուրկ են եղել 16 անձ (8 տղամարդ և 8 կին)։ 67 անաշխատունակներից 12-ը եղել են աշակերտներ կամ ուսանողներ, 21-ը` թոշակառուներ, իսկ 34-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ռիդբերգ-Ռիտցի կոմբինացիոն սկզբունք

Ռիդբերգ-Ռիտցի կոմբինացիոն սկզբունք, սպեկտրասկոպիայի հիմնական օրենքը։ 1908 թ. փորձնականորեն սահմանել է շվեյցարացի ֆիզիկոս Վալտեր Ռիտցը։ Ըստ այս սկզբունքի՝ ցանկացած տարրի սպեկտրալ գծերի համախումբը կարելի է ներկայացնել որպես որոշակի մեծությունների կոմբինացիա։ Այդ մեծությունները կոչվում են սպեկտրալ թերմեր։ Յուրաքանչյուր սպեկտրալ գծի սպեկտրասկոպական ալիքային թիվը կարելի է արտահայտել երկու սպեկտրալ թերմերի տարբերության միջոցով՝ 

  
    
      
        
          
            ν
            ¯
          
        
        =
        
          
            1
            λ
          
        
        =
        
          T
          
            
              n
              
                1
              
            
          
        
        −
        
          T
          
            
              n
              
                2
              
            
          
        
      
    
    {\displaystyle {\overline {\nu }}={\frac {1}{\lambda }}=T_{n_{1}}-T_{n_{2}}}
  Ատոմը, կլանելով ֆոտոն, կարող է հայտնվել ավելի բարձր էներգիական մակարդակում, կամ, ընդհակառակը, սպոնտան կերպով ճառագայթել ֆոտոն և իջնել ավելի ցածր էներգիական մակարդակ։ Համաձայն քվանտային մեխանիկայի, այս անցումները կարող են տեղի ունենալ միայն որոշակի էներգիական միջակայքերում։ Այս երևույթի բացատրությունը տալիս է Ռիդբերգ-Ռիտցի կոմբինացիոն սկզբունքը։
Իպուի գավառ

Իպուի գավառ (պորտ.՝ Microrregião de Ipu), գավառ Բրազիլիայում, մտնում է Սեարա նահանգի մեջ։ Մտնում է Ժագուարիբի նահանգի մարզի մեջ։ Բնակչությունը կազմում է 145 404 մարդ 2006 թվականի տվյալով։ Զբաղեցված տարածքը 4218,413  կմ²։ Բնակչության խտությունը 34,5  մարդ/կմ²։


== Վիճակագրություն ==
Համախառն ներքին արտադրանքը կազմել է 252 636 122,00 (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 1 795,66 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Մարդկային զարգացման ինդեքսի պոտենցիալը 2000 թվականին կազմել է 0,642։


== Գավառի կազմ ==
Գավառի կազմի մեջ են մտնում հետևյալ համայնքները.

Իպու
Վարժոտա
Սերիա A 2018-19

Սերիա A 2018-19, Իտալիայի 117-րդ բարձրագույն առաջնությունը, 87-րդը՝ շրջանաձև համակարգով և 9-րդը՝ Սերիա B-ից առանձնանալուց հետո։ Գործող չեմպիոնը Թուրինի Յուվենտուսն է, որը Իտալիայի չեմպիոն է ճանաչվել 7-րդ տարին անընդմեջ։ Մրցաշրջանը տևում է 2018 թվականի օգոստոսի 19-ից 2019 թվականի մայիսի 26-ը։


== Անցյալ մրցաշրջանի համեմատ փոփոխություններ ==


== Թիմեր ==


=== Մասնակիցներ և մարզադաշտեր ===


=== Անձնակազմ և մարզահագուստ ===


=== Մարզչական փոփոխություններ ===


== Մրցաշարային աղյուսակ ==

Տվյալներն ըստ 23 հուլիս, 2019-իԱղբյուր: Lega Serie AԿիևո՝ -3 միավոր


== Արդյունքներ ==


== Ծանոթագրություններ ==


== Արտաքին հղումներ ==
Սերիա A-ի պաշտոնական կայքը
Երուսաղեմի փոքր արևմտյան պատ

Փոքր արևմտյան պատ, ինչպես նաև հայտնի է որպես ՀաԿոտել ՀաԿատան (Կոտել Կատան) կամ Փոքր Կոտել (եբր.՝ הכותל הקטן‎ ), հրեական կրոնական վայր, որը գտնվում է Երուսաղեմի հին քաղաքի մուսուլմանական թաղամասում, Երկաթե դարպասի մոտակայքից ձգվում էր մինչև Տաճարի լեռան մոտ։  Պատը թվագրվում է Երկրորդ տաճարի ժամանակաշրջանին ( մ.թ.ա. 516 - մ.թ. 70)։ Այն Արևմտյան պատի (Լացի պատի) շարունակությունն է և համարյա հասնում է Սուրբ Սրբոցին  ՀաԿոտել ՀաԿատանը այնքան էլ հայտնի վայր չէ, որքան ավելի մեծ Արևմտյան պատը։ Պատի այս հատվածը ավելի խորը հոգևոր նշանակություն ունի, քանի որ մոտ է Սուրբ Սրբոցին։ Այնուամենայնիվ, այն ամենամոտ վայրը չէ Սուրբ Սրբոցին, քանի որ Արևմտյան պատի թունելի մեջ կա մի վայր, որն ուղղակիորեն բախվում է Սուրբ Սրբոցին։
Ի տարբերություն ավելի հայտնի Արևմտյան պատի` Կոտել Կատանը չունի մեծ հրապարակ, որի առջև կանգնած է։ Այս առումով այն նման էր Լացի պատին մինչև 1967 թվականի Վեցօրյա պատերազմը` նախքան Արևմտյան պատի հրապարակը ավելացվելը։ Կոտել Կատանն ունի մի նեղ ծառուղի և միայն երկու ցածր քարերի շարքեր, որոնք թվագրվում են Երկրորդ տաճարի ժամանակաշրջանին։ Ի տարբերություն Արևմտյան պատի` քարերը մաշվելուց հարթ չեն դարձել միլիոնավոր ուխտավորների հպումներից։


== Պատմություն ==
Պատի կողքին Ribat Kurd հյուրատան բակն է, որը մուսուլման ուխտավորների համար է։ Այն հիմնադրվել է 1293/96 թվականներին ալ-Դին Քուրդ ալ-Մանսուրիի` սուլթան Մանսուր Կալաունի մամլուքներից մեկի կողմից։ Մուտքի հատվածը և միջանցքը բնօրինակ են, բայց կառուցվածքի մյուս մասերը հետագա ժամանակներից են։
Քանի որ Կոտել Կատանը շատ ավելի մոտ է Սուրբ Սրբոցի հնարավոր գտնվելու վայրին, քան ավելի մեծ Արևմտյան պատը, այն մեծ նշանակություն ունի այն հրեաների համար, ովքեր ցանկանում են շարունակել աղոթել այս վայրում։


== Նորություններում ==
2011 թվականի հոկտեմբերին մի խումբ, որը կոչվում է Կոտլեյնու («մեր պատը») և մեկ այլ խումբ, որը հայտնի է որպես Legal Forum for the Land of Israel, կառավարությանը միջնորդեց, որ Կատանը ներառեն որպես Սուրբ վայրերի պաշտպանության մասին օրենքի մաս, քանի որ այն ճանաչվում է որպես Արևմտյան պատի մի մաս։
2006 թվականին Ռոշ Հաշանայի ժամանակ մի երիտասարդ հրեա տղա ձերբակալվեց պատի մոտ գտնվելիս շոֆար (արարողակարգային եղջյուրավոր գործիք) նվագելու համար։ Տարածքի մուսուլման գրավիչները բողոքել են ոստիկանությանը՝ խաղաղությունը խախտելու համար, և ոստիկանությունը նախազգուշացրել է տղային դադարեցնել այդ տարածքում շոֆար նվագելը, և փոխարենը նրան հրավիրել են դա անելու Արևմտյան պատի հրապարակում։ Տղան հրաժարվել է ենթարկվել ոստիկանության հրամանին և շարունակել է նվագել շոֆարը Կոտել Կատանում։ Ոստիկանները ձերբակալել են տղային և առգրավել նրա շոֆարը։ Նրանք նրան բաց թողեցին երեք ժամ տևած հարցաքննությունից հետո՝ պահելով շոֆարը։ Նրան հորդորվել է 15 օրվա ընթացքում տարածք չայցելել։ Տղան ավելի ուշ դատի է տվել ոստիկանությանը՝ սխալ կերպով ձերբակալելու և շոֆարը գողանալու համար։ 2012 թվականին Երուսաղեմի մագիստրոսների դատարանը որոշում կայացրեց տղայի դեմ և հօգուտ ոստիկանության երկու հարցերում էլ, որոշելով, որ ոստիկանության գործողությունները «օրինական» են։


== Ծանոթագրություններ ==
(9545) Պետրովեդոմոստի

(9545) Պետրովեդոմոստի (անգլ.՝ Petrovedomosti), աստերոիդ աստերոիդների հիմնական գոտում։ Հայտնաբերվել է 1984 թվականի հունիսի 25-ին Տամարա Սմիռնովայի կողմից Նաուչնիում։
Միջին հեռավորությունը Արեգակից կազմում է 2,721397 ա. մ., առավելագույնը մոտենում է 1,9866 ա. մ. հեռավորության վրա և հեռանում 3,4562 ա. մ.։ Արեգակի շուրջ մեկ ամբողջական պտույտ է կատարում 1639,78 երկրային օրվա ընթացքում, իր ուղեծրով շարժվելով միջինում 0,219541 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,02° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9545) Պետրովեդոմոստի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Լոմոնոսովի շրջան

Լոմոնոսովի շրջան (ռուս.՝ Ломоносовский муниципальный район), մունիցիպալ շրջան Ռուսաստանի Դաշնության Լենինգրադի մարզում։
Ստեղծվել է 1927 թվականին։ Վարչական կենտրոնը՝ Լոմոնոսով։


== Աշխարհագրություն ==
Շրջանի տարածքի մակերեսը կազմում է 1919,1 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 70347 մարդ։ Բնակչության խտությունը կազմում էր 36,66 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Սկոպիե 2014

«Սկոպիե 2014» (մակեդոներեն՝ Скопје 2014), Մակեդոնիայի Հանրապետության կառավարության նախագիծ՝ կառուցելու համար պատմական դեմքերի հուշարձաններ, շատրվաններ, արձաններ, թանգարաններ և վարչական շինություններ մայրաքաղաք Սկոպիեի կենտրոնում։ Այն պետք է բարձրացներ քաղաքի հանդեպ զբոսաշրջիկների հետաքրքրությունը։ Ընդդեմ «Սկոպիե 2014» նախագծի հանդես են եկել մի շարք հասարակական միավորումներ և քաղաքական կուսակցություններ։
Նախագիծը ներկայացվել է 2010 թվականի փետրվարի 4-ին։ Աշխատանքների ավարտը նախատեսվել է մինչև 2014 թվականը։ Սկզբնապես նախագիծը գնահատվել է 80 մլն եվրո։ Ընդհանուր առմամբ համաձայն նախագծի նախատեսվել է կառուցել 20 շինություն և ավելի քան 40 հուշարձան։ Հուշարձանների մեծ մասը նախատեսվել է կառուցել Մակեդոնիայի և Զինվորի հրապարակներում, Վարդար գետի ափամերձ տարածքում։ Կոնստանտինի և Հեղինեի եկեղեցու կառուցումը ժամանակավոր դադարեցվել է։
«Սկոպիե 2014» նախագծի շրջանակներում ամենահայտնի շինությունների շարքում էին Մակեդոնիայի հրապարակում Ալեքսանդր Մակեդոնացու ձիավոր 25 մետրանոց հուշարձանը՝ շրջապատված մարմարե շատրվաններով և առյուծների արձաններով, շատրվաններով և զինակիցների արձաններով շրջապատված Ֆիլիպ II Մակեդոնացու 28 մետրանոց արձանը Զինվորի հրապարակում, «Մակեդոնիա» հաղթանակի կամարը, Արվեստ և Քաղաքակրթություն նոր հետիոտնային կամուրջները Վարդար գետի վրայով՝ մեկը զարդարված սրբերի բազմաթիվ արձաններով, մյուսը՝ աշխարհիկ գործիչների, վերափոխված «Գոցե Դելչևա» ոսկե կամուրջը Վարդար գետի վրա, Մակեդոնիայի Ազգային թատրոնը, Մակեդոնիայի օպերան, Մակեդոնիայի ֆիլհարմոնիան, մի քանի խոշոր վարչական շինություն և թանգարանների շենքեր, Վարդար գետում նավի տեսքով երեք շինություն-ռեստորան, Վարդար գետում շատրվաններ։ Նախագծի շրջանակներում կառուցվել են Մեթոդիոս Անդոնով Չենտոյի, Սամուել Կոմսաձագ թագավորի, Հուստինիանոս I-ի, Գոցե Դելչևի, Դամյան Գրուևի, «Գեմիջիի», սուրբ Կյուրեղի և Մեթոդիոսի, սուրբ Կլիմենտի և Նաումի ու բազմաթիվ այլ հուշարձաններ կամուրջների մոտ, հրապարակներում, այգիներում, շինությունների մոտ։ Նախագծի համաձայն՝ քաղաքում շրջում էին Լոնդոնի երկհարկանի ավտոբուսների նմանությամբ ստեղծված երթուղայիններ։


== Քննադատություն ==
«Սկոպիե 2014» նախագիծը հաճախ է քննադատվել։ Ալեքսանդր Մակեդոնացու հուշարձանների տեղադրումը առաջացրել է Հունաստանի դժգոհությունը, որը նրան համարում է իր պատմության մասը։ Բացի այդ, ինչպես ցույց են տվել հարցումները, այդ նախագծին հավանություն չեն տվել հենց Մակեդոնիայի Հանրապետության բնակչության ավելի քան կեսը։ Դժգոհության հիմնական պատճառ նշել են ֆինանսական հսկայական ծախսերը, որոնք Մակեդոնիայի Հանրապետության տնտեսության այդ շրջանի համար հասարակ չէին։ Տարբեր գնահատականներով նախագծի վրա ծախսվել է 200-500 մլն եվրո։ Քննադատություն հնչել է նաև նախագծի գեղագիտական կողմի վերաբերյալ։ Այսպես, մակեդոնացի ճարտարապետ Ռոբերտ Դանդարովը պնդել է, որ «Սկոպիեն, ճիշտն ասած, վերածվել է «կիչի» հանրագիտարանի»։

		
		
		
		
		
		
		
		
		
		
		


== Ծանոթագրություններ ==
Կոմիտաս փառատոն

Փառատոնն ամենամյա է և իր մեջ ներառում է տարբեր նախագծեր, որոնք պարբերաբար անցկացվում են Հայաստանի մշակույթի նախարարության կամ Վեհափառ Հայրապետի բարձր հովանավորությամբ։


== Նպատակ ==
Փառատոնի նպատակն է՝ տարածել Կոմիտասի երաժշտությունն ամբողջ աշխարհում, Հայաստանի մարզերում ակտիվացնել մշակութային կյանքը։


== Գործունեություն ==
Փառատոնն ընդգրկում է երաժշտական բոլոր հնարավոր ժանրերը և անցկացվում է տարբեր ձևաչափերով։ Կարող է անցկացվել ոչ միայն Հայաստանի մեծ և փոքր քաղաքներում, գյուղերում,  այլև՝ արտերկրում։
Փառատոնի շրջանակներում անցկացվող միջոցառումներին կարող են մասնակցել տարբեր թատերական խմբեր, համույթներ, երաժշտախմբեր, ասմունքողներ, նկարիչներ, որոնց կողմից ներկայացրած ստեղծագործությունները կառնչվեն կոմիտասյան թեմային։
«Կոմիտաս միջազգային երաժշտական փառատոնի» առաջին համերգը կայացել է Հառիճավանքում, 2015 թվականի հոկտեմբեր 8-ին, իսկ այդուհետ՝ ամեն տարի սեպտեմբերի 26-ին։
Այս տարվանից փառատոնի շրջանակներն ընդլայնվում են և փառատոնին մասնակցելու են ֆրանսիական երկու երգչախմբեր՝ «Ճամփորդող երգչախումբ»  (Le Choeur Voyageur) Ֆրանսիայի Բորդո քաղաքից՝ Ալեքսի Դուֆորի ղեկավարությամբ և «Փարիզի օպերայի մանկական երգչախումբը»՝ (Maîtrise des Hauts-de-Seine) Գաել Դարչենի ղեկավարությամբ, ինչպես նաև «Գալան» տրիոն Հունաստանից։
Տարեցտարի փառատոնը կընդգրկի հնարավորինս շատ օտարազգի երաժիշտներ, բարձրակարգ մասնագետներ, տարբեր միջազգային կառույցների ղեկավարներ, որոնք կգովազդեն փառատոնն ու Հայաստանն իրենց երկրներում։ Փառատոնի շրջանակներում անցկացվելու են վարպետաց դասեր, բաց փորձեր և սեմինարներ։
Առաջիկա ծրագրերում է՝ աշխարհի հնագույն մայրաքաղաքների (Հռոմ, Աթենք, Երուսաղեմ, Պեկին) երգչախմբերի մասնակցությամբ փառատոն` նվիրված Երևանի 2800 ամյակին։ Նաև մի քանի տասյակ օտարերկրյա երգիչներից ստեղծված հավաքական երգչախմբի համերգաշար Հայաստանում՝ նվիրված Կոմիտասի 150-ամյակին։
Փառատոնը բաց է բոլոր բարձրորակ երաժշտական համույթների և մենակատարների համար։
Կոմիտաս վարդապետի 150-ամյակին նվիրված միջոցառումների շրջանակներում, «Հայաստանի փոքրիկ երգիչներ» երգչախումբը հրավեր է ստացել Լայպցիգի Գեվանդհաուսի մանկական երգչախմբից և լիտվական Ուգնելե մանկակն երգչախմբից (2019)։


== Ծանոթագրություններ ==


== Արտաքին հղումներ ==
Ճամփորդող երգչախումբը կմասնակցի Կոմիտասի անվան միջազգային փառատոնին Archived 2019-02-22 at the Wayback Machine.
Հայաստանում ելույթ կունենա Գալան տրիոն
«Փարիզի ազգային օպերայի մանկական երգչախումբը» և «Հայաստանի փոքրիկ երգիչները»՝ երևանյան բեմում
Կլան (Ծովափնյա Ալպեր)

Կլան (ֆր.՝ Clans), կոմունա Ֆրանսիայի հարավ-արևելքում՝ Պրովանս-Ալպեր-Լազուրե ափ շրջանի Ծովափնյա Ալպեր դեպարտամենտի Նիցցա շրջանի Տուրետ Լևանս կանտոնում։ Մինչև 2015 թվականի մարտը կոմունան վարչականորեն ընդգրկված էր Սեն Սովյոր սյուր Տինե լուծարված կանտոնի կազմում (Նիցցա շրջան)։
Կոմունայի տարածքը կազմում է 37.79 կմ², 2006 թվականին բնակչությունը կազմել է 551 մարդ աճի միտումով, 2012 թվականին՝ 575 մարդ, բնակչության խտությունը՝ 15.2 մարդ/կմ²։


== Բնակչություն ==
Կոմունայի բնակչությունը  2011 թվականին կազմել է 569 մարդ, 2012 թվականին՝ 575 մարդ.

Բնակչության թվաքանակի դինամիկան։


== Տնտեսություն ==
2010 թվականին աշխատունակ տարիքի (15-64 տարեկան) 326 բնակիչներից 230-ը եղել են տնտեսապես ակտիվ, 96-ը՝ ոչ ակտիվ (ակտիվության գործակիցը կազմել է 70.6 %, 1999 թվականին եղել է 62.1 %: Աշխատունակ տարիքի 230 ակտիվ բնակիչներից աշխատում էին 210-ը (114 տղամարդ և 96 կին), 20 հաշվառված էին որպես գործազուրկ (9 տղամարդ և 11 կին)։ Աշխատունակ տարիքի 96 ոչ ակտիվ բնակիչներից 25-ը եղել են աշակերտներ կամ ուսանողներ, 40-ը՝ թոշակառուներ, իսկ 31-ը՝ ոչ ակտիվ են եղել այլ պատճառներով։
2010 կոմունայում հաշվառված են եղել 245 հարկատու տնային տնտեսություններ, որտեղ ապրում էր 560 մարդ։ Մեկ հարկատուին բաժին ընկնող շահույթը կազմել է 15122 եվրո։


== Ծանոթագրություններ ==


== Արտաքին հղումներ ==
Կլան կոմունայի քաղաքապետարանի պաշտոնական կայք (ֆր.)
Իփեսհայմ

Իփեսհայմ (գերմ.՝ Ippesheim), կոմունա Գերմանիայում, Բավարիա երկրամասում։
Ենթարկվում է Միջին Ֆրանկոնիա օկրուգին։ Գտնվում է Այշեի Նոյշտադ-Բադ Վինդսհայմ շրջանում։ Բնակչությունը կազմում է 1075 մարդ (2010 թվականի դեկտեմբերի 31-ի տվյալներով)։ Տարածքը 23,56 կմ² է։ Պաշտոնական կոդը՝ 09 5 75 134։


== Ծանոթագրություններ ==
Նավթի կրեկինգ

Նավթի կրեկինգ։ Նավթի թորումից ստացված բենզինը դեռ բավարար
որակի չէ։ Անհրաժեշտ է բարձրացնել բենզինի դետոնացիոն (ճայթյունա-
յին) կայունությունը։
Նավթի թորման (ռեկտիֆիկացիոն) աշտարակում չի թույլատրվում
350 °C–ից բարձր ջերմաստիճանի գերազանցում։ Հակառակ դեպքում
ածխաջրածինների մոլեկուլները կսկսեն տրոհվել։ Իսկ եթե ամբողջ
նավթը 400–700 °C–ում ենթարկվի ջերմային մշակման, ապա նավթի բաղադրությունում պարունակվող ածխաջրածինները կսկսեն ճեղքվել փոքր
մոլեկուլների, տեղի կունենա մոլեկուլի ճեղքում՝ կրեկինգ։
Այդպես ծնվում է նավթի մշակման երկրորդ կարևոր գաղափարը՝ նավթի կրեկինգը։ Կրեկինգի գործընթացը կարելի է ներկայացնել հետևյալ հավասարումով.
C16H34→C8H18+C8H16C8H18→C4H10+C4H8Ինչպես տեսնում եք, առաջին ռեակցիայով ստացվում է ավելի փոքր
մոլային զանգվածով սահմանային և ոչ սահմանային ածխաջրածինների
խառնուրդ, որը համապատասխանում է բենզինին։ Կրեկինգի ժամանակ
ածխածնային շղթան հիմնականում կիսվում է, որովհետև գծային մոլեկուլի կենտրոնական կապն ամենաթույլն է։ Ստացվող նյութերը մասամբ կարող են հետագայում նորից քայքայվել, օրինակ՝
C4H10→C2H6+C2H4Կամ հնարավոր է՝
C4H10→CH4+C3H6Մեծ մոլային զանգվածով ածխաջրածինների քայքայումն ավելի
ցնդող միացությունների անվանվում է կրեկինգ (ճեղքում)։ Կրեկինգը
հնարավորություն է տալիս զգալիորեն ավելացնելու բենզինի ելքը
նավթից։
Մշակված է կրեկինգի երկու հիմնական տեսակ՝ ջերմային և կատալիտիկ։


== Ջերմային կրեկինգ ==
Ջերմային կրեկինգն իրականացվում է խողովակավոր վառարանում։
Նավթանյութը, օրինակ՝ մազութը, բաց են թողնում խողովակավոր վառարան, որտեղ ջերմաստիճանը հասնում է 470–550 °C, իսկ ճնշումը՝ մի քանի տասնյակ մթնոլորտ` ածխաջրածինները հեղուկ վիճակում պահելու համար։ Այս պայմաններում տեղի է ունենում կրեկինգ, և ստացված հեղուկ ու
գազային նյութերի խառնուրդն ուղղվում է դեպի թորման աշտարակ։ Ջերմային կրեկինգից ստացվող բենզինը տարբերվում է նավթի թորումից
ստացվող բենզինից նրանով, որ պարունակում է ոչ սահմանային ածխաջրածիններ։ Ոչ սահմանային ածխաջրածինների օկտանային թիվն ավելի
մեծ է, սակայն դրանք կրկնակի կապի հաշվին պոլիմերացվում են և խեժանում։ Խեժացումը կանխելու համար ավելացնում են հակաօքսիդիչ նյութեր։ Ջերմային կրեկինգից առաջացած գազերը պարունակում են ոչ սահմանային ածխաջրածիններ։


== Կատալիտիկ կրեկինգ ==
Կատալիտիկ կրեկինգն իրականացվում է բնական կամ սինթետիկ ալյումասիլիկատների առկայությամբ։ Կատալիզատորի կիրառումը հնարավորություն է ստեղծում գործընթացը տանելու ավելի ցածր ջերմաստիճանում`
450–500 °C, մեծ արագությամբ և ստանալու ավելի բարձրորակ բենզին։
Կատալիտիկ կրեկինգի պայմաններում ճեղքման ռեակցիաների հետ
մեկտեղ ընթանում են իզոմերացման ռեակցիաներ, իսկ ոչ սահմանային
ածխաջրածիններն այստեղ ավելի քիչ են ստացվում, քան ջերմային կրեկինգի ընթացքում։ Կատալիտիկ կրեկինգի բենզինն ավելի որակյալ է, քանի որ ճյուղավորված շղթայով ածխաջրածինների ճայթյունային կայունությունն ավելի մեծ է, իսկ չհագեցած միացությունների պակասը բենզինը
երկար պահելիս դարձնում է ավելի կայուն։
Իշխանաղբյուր

Իշխանաղբյուր, աղբյուր Հայաստանի Սյունիքի մարզի հարավում՝ Մեղրու լեռների հյուսիսային լանջերին։ Խուստուփ լեռից 6 կմ հարավ-արևմուտք։


== Ծանոթագրություններ ==
Լա Վանզենո

Լա Վանզենո (ֆր.՝ La Wantzenau), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2006 թվականի դրությամբ կազմում է 5892 մարդ, բնակչության խտությունը` 232.06 մարդ/կմ²։ Բնակավայրը զբաղեցնում է 25.39 կմ² տարածք։


== Աշխարհագրություն ==
Գտնվում է Փարիզ քաղաքից 410 կմ արևելք, Ստրասբուրգ քաղաքից` 11 կմ հյուսիս-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 3845 աշխատունակ (15-64 տարեկան)  բնակիչ, որոնցից ակտիվ էին 2901-ը, իսկ ոչ ակտիվները` 944։ Ակտիվության ցուցանիշը կազմում է 75,4 %։ 2901 աշխատունակ մարդկանցից աշխատել է 2751 անձ (1432 տղամարդ և 1319 կին)։ Գործազուրկ են եղել 150 անձ (84 տղամարդ և 66 կին)։ 944 անաշխատունակներից 411-ը եղել են աշակերտներ կամ ուսանողներ, 356-ը` թոշակառուներ, իսկ 177-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Նոբուկո Իմեյ

Նոբուկո Իմաիան (անգլերեն՝ Nobuko Imai, ճապոներեն՝ 今井信子, մարտի 18, 1943(1943-03-18), Տոկիո, Ճապոնիա), ճապոնացի հանրահայտ ալտահարուհի է։


== Կենսագրություն ==
Սկզբում սովորում է Տոհոյի երաժշտական դպրոցում, այնուհետև վարպետանում է Յեյլի համալսարանում և Ջուլլիարդի դպրոցում։ Գրավելով Ժնևի և Մյունխենի մրցույթների առաջին մրցանակները նա սկսում է իր սոլո կարիերան 1969 թվականից։
Այժմ Իմաիանը տալիս է վարպետության դասեր, դասավանդում է միաժամանակ տարբեր կոնսերվատորիաներում։ Նա տարվա մեջ մի քանի անգամ վերադառնում է Ճապոնիա և այնտեղ մասնակցում է տարբեր մրցույթների, որպես ժյուրի։
Նա ելույթ է ունեցել աշխարհի ամենահեղինակավոր նվագախմբերի հետ՝ Բեռլինի Ֆիլհարմոնիկ Նվագախումբ, Վիեննայի Ֆիլհարմոնիկ Նվագախումբ, Լոնդոնիկ Սիմֆոնիկ Նվագախումբ, Ստոկհոլմի Ֆիլհարմոնիկ Նվագախումբ, Չիկագոյի սիմֆոնիկ Նվագախումբ, Բոստոնի Սիմֆոնիկ Նվագախումբ, Ռադիո Ֆրանսի Ֆիլհարմինիկ Նվագախումբ և այլն։
Որպես կամերային երաժշտության կատարող հանդես է եկել Իսահակ Շտերնի, Իթցակ Պերլմանի, Գիդոն Կրեմերի, Յո-Յո Մայի և այլ կատարողների հետ։
Նոբուկո Իմաիան նվագում է 1690 թվականի Անդրեա Գվարներիի պատրաստած ալտը։


== Ծանոթագրություններ ==
Բորգո Տոսինյանո

Բորգո Տոսինյանո (իտալերեն՝ Borgo Tossignano), կոմունա Իտալիայում։ Գտնվում է Էմիլիա Ռոմանիա մարզի Բոլոնյա գավառում։
Բնակչությունը՝ 3010 մարդ։ Բնակչության միջին խտությունը՝ 104 մարդ/կմ²։ Զբաղեցնում է 29կմ² տարածք։ Փոստային ինդեքս՝ 40021։ Հեռախոսային կոդը՝ 0542։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
Բնակավայրի պաշտոնական կայք (իտալ.)


== Ծանոթագրություններ ==
Արաալ

Արաալ (իսպ.՝ Arahal), մունիցիպալիտետ Իսպանիայում։ Գտնվում է Սևիլյա պրովինցիայում (Անդալուսիա ինքնավար համայնքում)։ Տարածքը կազմում է 201,9 կմ2։ Բնակչությունը՝ 19 335 մարդ (2010 թվականի տվյալներով)։ Պրովինցիայի վարչական կենտրոնից գտնվում է 45 կմ հեռավորության վրա։


== Պատմություն ==
Քաղաքը հիմնադրվել է նախքան Հռոմեական կայսրությունը և Հռոմեական իշխանության ժամանակ կոչվել է Կալուկուլա։ 1248 թվականի հուլիսի 22-ին Ֆեռնանդո III-ը գրավեց քաղաքը, որը ռազմավարական նշանակություն ուներ 2 օր անց Մորոն դե Ֆրոնտերա քաղաքի գրավման համար։


== Կլիմա ==
Արաալի կլիման միջերկրածովային է, որին բնորոշ է շոգ և չոր ամառը։ Մյուս կողմից, ձմեռը մեղմ է և խոնավ։
Ամենաբարձր ջերմաստիճանը, որը պաշտոնապես գրանցվել է, եղել է 1995 թվականի հուլիսի 23-ին և կազմել է 49 °C՝ ըստ Անդալուսիայի վիճակագրական ընկերության տվյալների։


== Ժողովրդագրություն ==
Արաալի բնակիչների թիվը 2000-2013 թվականներին․


== Քաղաքական կյանք ==


== Հուշարձաններ ==
Արաալում կան մի քանի հուշարձաններ՝

Վերա Կրուս
Սուրբ Ռոկե
Միսերիկորդիայի Սանտո Կրիստո
Սանտա Մարիա Մագդալենայի նոր դասականության ոճի տաճարը, որը համարվում է Արաալի ամենահին տաճարը։
Սան Անտոնիոյի էրմիտաժ


== Հայտնի անձինք ==
Խուան Մունյոս ի Պերալտա (Ֆելիպե II-ի անձնական բժիշկ)
Բեատո Խուան դե Պրադո կամ Խուան դել Արաալ (Սան Ռոկեի պահապաններից, ով նահատակվել է՝ չհրաժարվելով իր հավատից)
Պեդրո Չամիսո (16-րդ դարի արկածախնդիր)
Մանոլո Խիմենես Խիմենես (նախկին ֆուտբոլիստ)
Ֆեռնանդո Վեգա (ֆուտբոլիստ)
Դենի Տոռես Բաենա (մոտոքրոս, սուպերքրոս և ֆրիսթայլ մոտոցիկլավար)
Իսրայել Ռոդրիգես (վոլեյբոլիստ, Իսպանիայի ազգային հավաքականի անդամ)


== Ծանոթագրություններ ==


== Արտաքին հղումներ ==
Քաղաքի պաշտոնական կայք
Arahal en Red Archived 2018-12-31 at the Wayback Machine.
Web independiente de noticias de Arahal Archived 2008-02-15 at the Wayback Machine.
Arahal
Información de Arahal Archived 2008-02-28 at the Wayback Machine.
Web oficial del club balonmano Arahal Archived 2014-12-16 at the Wayback Machine.
Estadísticas de la Junta de Andalucía sobre Arahal
Callejero de Arahal
Վելիկայա Ռուսավա

Վելիկայա Ռուսավա (ուկրաիներեն՝ Велика Русава), գյուղ Ուկրաինայի Վիննիցայի մարզի Տոմաշպոլի շրջանում։ Հիմնադրվել է 1700 թվականին։
2001 թվականի տվյալներով Վելիկայա Ռուսավա գյուղում բնակվում էր 1 539 մարդ։ Բնակավայրը զբաղեցնում է 5,79 կմ² տարածք։ Բնակչության խտությունը կազմում էր 265,8 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ֆորդոնջանուս

Ֆորդոնջանուս  (իտալերեն՝ Fordongianus), կոմունա Իտալիայում, Սարդինիա մարզում՝ Օրիստանո գավառում։
Բնակչությունը կազմում է 1057 մարդ (2008 թվականի տվյալներով), բնակչության խտությունը կազմում է 100 մարդ/կմ²։ Զբաղեցնում է 39 կմ² մակերես տարածք։
Փոստային ինդեքսն է՝ 9083։ Հեռախոսային կոդը՝ 0783։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար` 0783 60123
Էլեկտրոնային հասցե` info@comunefordongianus.it
Գլխավոր կայք` http://www.comunefordongianus.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրություն ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Պարկամուկ

Պարկամկներ (լատ.՝ Didelphidae), պարկավորների կարգի կաթնասունների ընտանիք։


== Արտաքին կառուցվածք ==
Մարմնի երկարությունը 8 - 50 սմ է, պոչինը՝ 9-53 սմ։ Մարմինը պատված է կարճ, թավամազ մորթով, որոշ տեսակներինը՝ նաև երկար քիստամազերով։ Պոչն ամբողջությամբ կամ ծայրի մասում մերկ է, կառչող։ Պարկավորների ամենապարզունակ խումբն է։ Հայտնի է պարկամկների 12 սեռ, 65 տեսակ։
Պարկավորների ամենապարզունակ խումբն է։


== Տարածում ==
Հայտնի է պարկամկների 12 սեռ, 65 տեսակ։ Տարածված են Հյուսիսային և Հարավային Ամերիկայի անտառներում և թփուտներում։ Սովորաբար ծառաբնակ են կամ գետնաբնակ։ Ակտիվ են մթնշաղին և գիշերը։ Ամենակեր են կամ միջատակեր։ Հղիությունը 12 - 16 օր է ունենում են մինչև 18 ձագ, որոնց էգը պահում է պարկում մինչև 70 օր։ Որսում են մսի համար։ Հյուսիսամերիկյան մի տեսակն օգտագործվում է որպես լաբորատոր կենդանի։


== Դասակարգում ==
Պարկամկներ ընտանիքը (Didelphidae) բաժանվում է 2 ենթաընտանիքի և 17 ցեղերի։

Ենթաընտանիք Caluromyinae
Դաս Caluromys
Caluromys derbianus
Caluromys lanatus
Caluromys philander
Դաս Caluromysiops
Caluromysiops irrupta
Դաս Glironia
Glironia venusta
Ենթաընտանիք Didelphinae
Դաս Chironectes
Chironectes minimus
Դաս Didelphis
Didelphis albiventris
Didelphis aurita
Didelphis imperfecta
Didelphis marsupialis
Didelphis pernigra
Didelphis virginiana
Դաս Gracilinanus
Gracilinanus aceramarcae
Gracilinanus agilis
Gracilinanus dryas
Gracilinanus emilae
Gracilinanus marica
Gracilinanus microtarsus
ԴասHyladelphys
Hyladelphys kalinowskii
ԴասLestodelphys
Lestodelphys halli
Դաս Lutreolina
Lutreolina crassicaudata
Դաս Marmosa
Marmosa andersoni
Marmosa isthmica
Опоссум-красавец (Marmosa lepida)
Мексиканский опоссум (Marmosa mexicana)
Обыкновенный мышиный опоссум (Marmosa murina)
Marmosa quichua
Опоссум Робинсона (Marmosa robinsoni)
Красный опоссум (Marmosa rubra)
Marmosa simonsi
Венесуэльский опоссум (Marmosa tyleriana)
Marmosa waterhousei
Сухолюбивый опоссум (Marmosa xerophila)
Marmosa zeledoni
Դաս Стройные опоссумы (Marmosops)
Marmosops bishopi
Узкомордый опоссум (Marmosops cracens)
Marmosops creightoni
Опоссум Томаса (Marmosops fuscatus)
Опоссум Хендли (Marmosops handleyi)
Андийский стройный опоссум (Marmosops impavidus)
Восточный опоссум (Marmosops incanus)
Канский опоссум (Marmosops invictus)
Marmosops juninensis
Marmosops neblina
Ночной опоссум (Marmosops noctivagus)
Marmosops ocellatus
Мелкозубый стройный опоссум (Marmosops parvidens)
Marmosops paulensis
Marmosops pinheiroi
Դաս Metachiarm
Metachiarm nudicaudatus
Դաս Micoureus
Micoureus alstoni
Micoureus constantiae
Micoureus demerarae
Micoureus paraguayanus
Micoureus phaeus
Micoureus regina
Դաս Monodelphis
Monodelphis adusta
Monodelphis americana
Monodelphis brevicaudata
Monodelphis dimidiata
Monodelphis domestica
Monodelphis emiliae
Monodelphis glirina
Monodelphis iheringi
Monodelphis kunsi
Monodelphis maraxina
Monodelphis osgoodi
Monodelphis palliolata
Monodelphis reigi
Monodelphis ronaldi
Monodelphis rubida
Monodelphis scalops
Monodelphis sorex
Monodelphis theresa
Monodelphis umbristriata
Monodelphis unistriata
Դաս Philander
Philander andersoni
Philander deltae
Philander frenatus
Philander mcilhennyi
Philander mondolfii
Philander olrogi
Philander opossum


== Ծանոթագրություններ ==
Ալմա Սաֆրազյան

Ալմա Հովսեփի Սաֆրազյան (Վարդանուշ Դելոյան, նոյեմբերի 20, 1859(1859-11-20), Ախալցխա, Թիֆլիսի նահանգ, Կովկասի փոխարքայություն, Ռուսական կայսրություն - նոյեմբերի 18, 1932(1932-11-18), Աղդաշ, Ադրբեջանական ԽՍՀ, ԱԽՖՍՀ, ԽՍՀՄ), Ադրբեջանական ԽՍՀ վաստակավոր արտիստուհի (1926 թ.)։
Հայ դերասան, թատերական գործիչ Ստեփան Սաֆրազյանի կինը։


== Գործունեություն ==
Բեմական գործունեությունն սկսել է 1880 թվականին, Ախալցխայում (Օֆելյա, Շեքսպիրի «Համլետ», Պ. Ադամյան-Համլետի խաղընկերությամբ)։ 1882 թվականից ամուսնու՝ Ստեփան Սաֆրազյանի հետ շրջագայել է Անդրկովկասում, Ռուսաստանում, Պարսկաստանում և այլուր։ Կատարել է դրամատիկ և բնութագրական դերեր՝ Կեկել, Շուշան (Գ. Սունդուկյանի «Պեպո», հայերեն, ադրբեջաներեն), Ռուզան (Մուրացանի «Ռուզան»), Շուշանիկ (Հ. Կարինյանի «Շուշանիկ»), Դեզդեմոնա (Շեքսպիրի «Օթելլո»), Ամալյա (Շիլլերի «Ավազակներ»), Ռոզալիա (Զակոմետտիի «Ոճրագործի ընտանիքը») և այլն։ 1883 թվականից խաղացել է նաև ադրբեջանական թատրոնում, եղել նրա առաջին դերասանուհին, հանդես եկել Մ. Ֆ. Ախունդովի «Հաջի Կարա», Վ. Մադաթյանի «Ագահությունը թշնամի է վաստակում», Գոգոլի «Ռևիզոր» պիեսներում՝ խաղընկեր ունենալով Զ. Զեյնալովին, Ն. Նարիմանովին, Հ. Արաբլինսկուն, Ստեփան Սաֆրազյանին և ուրիշների։ 1920 թվականից աշխատել է Բաքվի հայկական և ադրբեջանական թատրոններում, թատերախմբեր ղեկավարել բանվորական ակումբներում։ Թարգմանել է Ա. Ցագարելու «Խանում» պիեսը, կինոսցենարի վերածել Գ. Սունդուկյանի «Պեպո»-ն և Մ. Ֆ. Ախունդովի «Հաջի Կարա»-ն (ռուսերեն)։
Բազումի պատմության և մշակույթի անշարժ հուշարձանների ցանկ (Լոռու մարզ)

Այս հոդվածը ներկայացնում է Լոռու մարզի Բազում գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 14 հուշարձան (10 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Ձերկալկա

Ձերկալկա (ուկրաիներեն՝ Дзеркалька), գյուղ Ուկրաինայի Սումիի մարզի Ռոմնիի շրջանում։
2001 թվականի տվյալներով Ձերկալկա գյուղում բնակվում էր 347 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մերկովա

Մերկովա (ռուս.՝ Мерькова), գետ Ռուսաստանում, հոսում Արխանգելսկի մարզում։ Գետաբերանը տեղակայված է Վիլեդ գետի աջ ափին՝ 125 կմ հեռավորության վրա։ Գետի երկարությունը 12 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը -  03020200212103000024716
Հիդրոլոգիական ուսումնասիրությունների կոդը - 103002471
Ավազանի կոդը - 03.02.02.002
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Մալաքլու

Մալաքլու, վաղ բրոնզեդարյան և ուրարտական մշակույթների հուշարձան Մասիս լեռան հյուսիսարևմտյան ստորոտին, Իգդիրից Մարգարա տանող ճանապարհի մոտ, Մալաքլու գյուղից ոչ հեռու։
Մալաքլուում, դեռևս մ.թ.ա. I հազարամյակում, եղել է բնակավայր, որը հետագայում ծածկվել է տուֆե լավայի շերտով։ Հնավայրում 1913 թվականին պեղումներ է կատարել Պ. Ֆ. Պետրովը։ Հայտնաբերվել են մ.թ.ա. III հազարամյակի աշխատանքային բազմաթիվ գործիքներ, զարդարուն խեցեղեն, կավե զոհարաններ, աղյուսներ, ինչպես նաև մ.թ.ա. VIII-VII դդ. բրոնզե և երկաթե իրերով, քարե և կավե կնիքներով աճյունասափորներ։ Մալաքլուից գտնված նյութերը տարել են Թիֆլիս և այժմ պահվում են Վրաստանի պատմության պետական թանգարանում։
Պակ Չան Ուկ

Պակ Չան Ուկ, (կոր.՝ 박찬욱, 朴贊郁, [pak̚t͡ɕʰanuk̚ ], ծնվ. օգոստոսի 23 1963, Սեուլ, Հարավային Կորեա), հարավկորեական կինոռեժիսոր, սցենարիստ և նախկին կինոքննադատ։ Կորեական և միջազգային կինոմրցանակների բազմակի դափնեկիր։


== Վաղ տարիներ ==
Պակ Չան Ուկը ցանկացել է դառնալ գեղարվեստական քննադատ և դրա համար փորձել է ընդունվել Սեուլի համալսարանի էսթետիկայի ֆակուլտետ։ Ի վերջո նա ընդունվել է Սոգանի մասնավոր կաթոլիկ համալսարանի փիլիսոփայական ֆակուլտետ։ Չորս տարվա ընթացքում Պակը փիլիսոփայության միայն մեկ կուրս է անցել, որի ընթացքում չի կարողացել հիմնավոր ուսումնասիրել առարկան, հանուն որի ընդունվել էր համալսարան։ Որոշ դեգերումներից հետո նա տարվել է լուսանկարչությամբ և դարձել լուսանկարչական ակումբի անդամ։
Դեռևս ուսանողական տարիներին տեսնելով Ալֆրեդ Հիչքոքի «Գլխապտույտ» կինոնկարը, շատ է ազդվել, և որոշել է դառնալ կինոռեժիսոր։ Հիչքոքից բացի նրա վրա ազդեցություն են թողել Սոֆոկլեսի, Շեքսպիրի, Կաֆկայի, Դոստոևսկու, Բալզակի, Զոլայի, Ստենդալի, Օսթինի և Վոննեգուտի ստեղծագործությունները։
Համալսարանում նա ստեղծել է «Club Movie Gang» անվանումով կինոսիրողների ակումբ։ Ուսումն ավարտելուց և փիլիսոփայական գիտական աստիճան ստանալուց հետո, որոշել է ֆիլմեր նկարահանել, որոնք ավելի լավը կլինեն քան այդ պահին Կորեայում արդեն եղածները։


== Ֆիլմագրություն ==


== Մրցանակներ ==
1999 - Դատ (կարճամետրաժ) - Կլերմոն-Ֆերանի կարճամետրաժ ֆիլմերի կինոփառատոն
2000 - Անվտանգության միացյալ զոնա - Բեռլինի միջազգային կինոփառատոն 2001
2002 - Համակրանք պարոն Վրիժառությանը - Բեռլինի միջազգային կինոփառատոն 2003
2003 - Օլդբոյ - Կանի միջազգային կինոփառատոն 2004


== Մատենագրություն ==
2005. Park's Montage (박찬욱의 몽타주). 마음 산책. 299 էջ. ISBN 89-89351-81-2.
2005. Park's Hommage (박찬욱의 오마주). 마음 산책. 528 էջ. ISBN 89-89351-82-0.


== Ծանոթագրություններ ==
Բուքսվիլեր (Ստորին Հռենոսի գավառ)

Բուքսվիլեր (ֆր.՝ Bouxwiller), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2014 թվականի դրությամբ կազմում է 4163 մարդ, բնակչության խտությունը` 162.68 մարդ/կմ²։ Բնակավայրը զբաղեցնում է 25.59 կմ² տարածք։


== Աշխարհագրություն ==
Գտնվում է Փարիզ քաղաքից 380 կմ արևելք, Ստրասբուրգ քաղաքից` 34 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 2480 աշխատունակ (15-64 տարեկան) բնակիչ, որոնցից ակտիվ էին 1838-ը, իսկ ոչ ակտիվները` 642։ Ակտիվության ցուցանիշը կազմում է 74,1 %։ 1838 աշխատունակ մարդկանցից աշխատել է 1636 անձ (893 տղամարդ և 743 կին)։ Գործազուրկ են եղել 202 անձ (99 տղամարդ և 103 կին)։ 642 անաշխատունակներից 179-ը եղել են աշակերտներ կամ ուսանողներ, 236-ը` թոշակառուներ, իսկ 227-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Դրաչի

Դրաչի (ուկրաիներեն՝ Драчі), գյուղ Ուկրաինայի Խմելնիցկիի մարզի Ստարոկոնստանտինովի շրջանում։
2001 թվականի տվյալներով Դրաչի գյուղում բնակվում էր 405 մարդ։ Բնակավայրը զբաղեցնում է 1176 կմ² տարածք։ Բնակչության խտությունը կազմում էր 344,39 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Արմեն Մարության

Արմեն Նաիրիի Մարության (դեկտեմբերի 19, 1951(1951-12-19), Երևան, Հայկական ԽՍՀ, ԽՍՀՄ), հայ դերասան։ ՀՀ վաստակավոր արտիստ (2003)։
Դերասանուհի Ալլա Վարդանյանի ամուսինն է։


== Կենսագրություն ==
Արմեն Մարությանը ծնվել է Երևանում։ 1968 թվականին ավարտել է Երևանի Անտոն Չեխովի անվան թիվ 55 միջնակարգ դպրոցը։ 1968-1971 թվականներին սովորել է Երևանի Գաբրիել Սունդուկյանի անվան ազգային ակադեմիական թատրոնին կից ստուդիայում՝ Վարդան Աճեմյանի արվեստանոցում, 1971 թվականից՝ նույն թատրոնի դերասան։


== Դերեր ==
Խաղացել է ավելի քան 100 դեր թատրոնում, ֆիլմերում, հեռուստառադիոթատրոնում։


=== Ներկայացումներ ===
Բարոն՝ Մաքսիմ Գորկու «Հատակում»
Ֆերդիշչենկո՝ Ֆյոդոր Դոստոևսկու «Ապուշը»
Աքիլես՝ Եվրիպիդեսի «Իֆիգենիան ավլիսում»
Անտոն՝ Գաբրիել Սունդուկյանի «Կտակը»
Լոպախին՝ Անտոն Չեխովի «Բալենու այգին»
Էլիզբարով՝ Ալեքսանդր Շիրվանզադեի «Պատվի համար»
Համո՝ Պերճ Զեյթունցյանի «Անավարտ մենախոսություն»
Հայր Մարդպետ՝ «Արշակ թագավոր»
Թալեաթ փաշա՝ «Ոտքի, դատարանն է գալիս»
Ջեմալ փաշա «Հարյուր տարի անց»
Ազդակ՝ Բերթոլդ Բրեխտի «Կովկասի կավճե շրջան»
Գոյա՝ Ֆ.Վալիեխոյի «Գոյա»
Ջոն արքա՝ Վիլյամ Շեքսպիրի «Ջոն արքա»
Վանահայր՝ Լևոն Շանթի «Հին աստվածներ»
Կիպար՝ Հակոբ Պարոնյանի «Պաղդասար աղբար»
Ռիչարդ՝ Կունիի «Գիշերային խրախճանք»


=== ֆիլմեր ===
«Հուսո աստղ»
«Գաղտնի խորհրդականը»
«Աշնանային ծիրան»
«Պահանջվում է միլիոնատեր»
«Poker.am»
«Վոդկա լիմոն»
«Երևան ջան»
«Դեմքով դեպի պատը»
«Ելք չկա»


=== Հեռուստասերիալներ ===
«Որոգայթ»
«Դիմակահանդես»
«Ու՞ր է իմ տղամարդը»
«Կադրերի բաժին»
«Մեղրամիս»
«Երկուսով»

«Ծաղիկներ ձյան տակ»


== Մրցանակներ ==
Երևանի քաղաքապետարանի զինանշան-հուշամեդալ
Հայաստանի թատերական գործիչների միության ոսկե մեդալ
ՀԹԳՄ «Արտավազդ» մրցանակի՝ որպես «Տարվա լավագույն դերասան»՝ Էլիզբարովի և Գոյայի դերակատարումների համար
ՀՀ վաստակավոր արտիստ (2003)
Մովսես Խորենացու մեդալ (2011)


== Ծանոթագրություններ ==


== Արտաքին հղումներ ==
Արմեն Մարությանի մասին imdb.com կայքում
Արմեն Մարությանի մասին kinopoisk.ru կայքում
Մեր մեջ ասած - Արմեն Մարության և Ալլա Վարդանյան(չաշխատող հղում)